**ZÁPISNICA**

**zo zasadnutia Obecného zastupiteľstva obce Oľdza, konaného dňa**

**12. septembra 2017 o 18,00 hod. v kancelárii OcÚ Oľdza.**

Prítomní : Ing. Mészáros Tibor

Klúcsik Csaba

Kurák František

Nagy Ľudovít

Ing. Szabóová Sybila – hlavná kontrolórka obce

Neprítomný : Ing. Mózes Ferenc

**PROGRAM :**

1. Zahájenie
2. Prerokovanie žiadosti Slov. štrkopieskov na ZaD ÚPN Oľdza
3. Vyhodnotenie súťaže vo varení gulášu

4. Individuálna výročná správa obce za rok 2016 – hl. kontrolórka

-Správa hl. kontrolórky obce o výsledkoch kontroly za I. polrok 2017

5. Rôzne

6. Záver

ROKOVANIE :

Rokovanie obecnej samosprávy otvoril a viedol starosta obce, po privítaní prítomných predniesol program rokovania, ktorý bol jednohlasne schválený. Pretože na rokovaní chýbal iba jeden poslanec OZ - rokovanie bolo uznášania schopné.

**Uznesenie č. 76/2017**

**Obecné zastupiteľstvo Oľdza**

Schvaľuje program dnešného rokovania OZ tak ako bol

navrhnutý starostom obce.

Za overovateľov zápisnice boli stanovení títo poslanci :

1. Vargová Erika 2. Klúcsik Csaba

**2. Prerokovanie žiadosti Slov. štrkopieskov na ZaD ÚPN Oľdza**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prerokovávanie tohto bodu prebehlo za účasti zástupcov fy. Slovenské štrkopiesky s.r.o.

Veľký Slavkov pánov Dr. Josefusa a Ing. Josku. Úvodom treba poznamenať, že zaobstarávanie zmien a doplnkov územného plánu obce Oľdza na žiadosť tejto firmy bolo už obecným zastupiteľstvom Oľdza schválené (na základe čoho bola podpísaná zmluva o spolupráci obce s touto firmou a bola firmou vykonaná revitalizácia rybníka Oľdza, ponúknuté územie ako dar pre obec vo výmere cca 1 ha), avšak pre nesúlad zámeru s.r.o. s územným plánom Trnavského samosprávneho kraja tieto zmeny a ďalší postup pri vybavovaní ZaD ÚPN boli zablokované.

Spoločnosť teraz vlastne žiada vykonať tie isté zmeny za tých istých podmienok s tým, že bude obsahovať etapizáciu výstavby (regulatív), podľa ktorej bude výstavba rodinných domov na uvedených plochách možná až po vybudovaní vodnej plochy-jazera (toto bude možné realizovať po zmene v súčasnosti platnej legislatívy) a  po realizácii plošných prvkov ekologickej stability-výsadbe nelesnej drevinovej vegetácie na vyznačených plochách.

**Uznesenie č. 77/2017**

**Obecné zastupiteľstvo Oľdza**

**a/ Schvaľuje** zahájenie zaobstarania zmien a doplnkov platného

územného plánu obce Oľdza v zmysle predloženej žiadosti

Slovenských štrkopieskov s.r.o. s tým, že :

-dochádza oproti pôvodnému návrhu k etapizácii výstavby (regulatív)

podľa ktorej výstavba rodinných domov na uvedených plochách bude

možná až po vybudovaní vodnej plochy – jazera.

-Výstavba rodinných domov bude možná až po vybudovaní plošných

prvkov ekologickej stability- nelesná drevinová vegetácia na príslušnej

ploche.

-Ostatné podmienky zaobstarávania ZaD ÚPN (finacovanie, administratívne

zabezpečenie atď.) ostávajú nezmenené.

-Prevod príslušného pozemku do vlastníctva obce podľa pôvodnej dohody

Spoločnosť vykoná ihneď po schválení ZaD ÚPN.

**b/ Ruší** ďalšie prerokovávanie-návrhu ZaD ÚPN obce Oľdza podľa žiadosti

Slovenských štrkopieskov s.r.o. Veľký Slavkov z. roka 2014.

**3. Vyhodnotenie súťaže vo varení gulášu**

Starosta obce vykonal podrobné zhodnotenie celej akcie, ktorá sa konala 15. júla 2017 na detskom ihrisku Oľdza. Akcia v hodnote 4375,27 Eur bola financovaná z rozpočtu obce.

**Uznesenie č. 78/2017**

**Obecné zastupiteľstvo Oľdza**

a) Berie na vedomie informáciu starostu obce o nákladoch vynaložených

na zabezpečenie súťaže vo varení gulášu v roku 2017.

**4. Individuálna výročná správa obce za rok 2016 – hl. kontrolórka**

**-Správa hl. kontrolórky obce o výsledkoch kontroly za I. polrok 2017**

**Uznesenie č. 79/2017**

**Obecné zastupiteľstvo Oľdza**

a) Berie na vedomie individuálnu výročnú správu obce Oľdza

za rok 2016 – bez pripomienok.

b) Berie na vedomie správu hlavnej kontrolórky obce o výsledkoch

kontroly za I. polrok 2017.

**5. Rôzne**

**Uznesenie č. 80/2017**

**Obecné zastupiteľstvo Oľdza**

Schvaľuje vyvesenie Návrhu VZN č. 1/2017 o chove a držaní zvierat

na území obce Oľdza na úradnú tabuľu na verejné pripomienkovanie

v znení akom ho starosta predložil obecnému zastupiteľstvu s tým,

že v čl. V ods. 3 sa zvýší počet zvierat na 5 ks (bez ohlásenia OÚ

a súhlasu susedov).

**Uznesenie č. 81/2017**

**Obecné zastupiteľstvo Oľdza**

Schvaľuje poskytnutie potrebnej plochy (cca do 100 m2) obyvateľovi

obce Oľdza p. Petrovi Hegyimu v priestoroch bývalej skládky zeleného

odpadu pri jazere na otvorenie bufetu (Žiadateľ predloží zámer – návrh

prenosnej budovy, ktorú chce na tejto ploche umiestniť).

**6. Záver**

Záverom starosta obce poďakoval prítomným za aktívnu účasť a rokovanie OZ ukončil

Oľdza 12. septembra 2017 Ing. Tibor Mészáros

starosta obce